Mercedes-Benz Superdome

O Mercedes-Benz Superdome, habitualmente coñecido como Superdome, é un recinto deportivo cuberto situado no Central Business District de Nova Orleáns, Luisiana (Estados Unidos). O seu uso principal é ser o estadio local dos New Orleans Saints da National Football League (NFL), así como acoller os partidos da Sugar Bowl e New Orleans Bowl de fútbol americano colexial. O estadio foi inaugurado o 3 de agosto de 1975 como o Louisiana Superdome, cun estilo arquitectónico modernista da firma Curtis and Davis. A súa estrutura de aceiro cobre unha superficie de 53.000 metros cadrados, tendo a cúpula, consistente nunha estrutura lamelar de múltiples aneis, un diámetro de 210 metros, facéndoa unha das cúpulas máis grandes do mundo. O estadio é adxacente ao Smoothie King Center, sede dos New Orleans Pelicans da National Basketball Association (NBA). O Superdome recibiu atención internacional no ano 2005 debido a que foi utilizado como refuxio durante o Furacán Katrina. De feito, o edificio recibiu múltiples danos como resultado da tempestade.

 Historia 
O estadio foi inaugurado o 3 de agosto de 1975, cerca de catro anos despois do comezo da súa construción en 1971, en terreos que pertencían ao cemiterio de Girod Street, o cal foi demolido para a construción desta instalación deportiva. Desde o seu comezo serviu como estadio local dos New Orleans Saints da National Football League (NFL), sendo o recinto sede de sete Super Bowls: a XII de 1978 gañada polos Dallas Cowboys, a XV de 1981 dos Oakland Raiders, a XX de 1986 dos Chicago Bears, a XXIV de 1990 dos San Francisco 49ers, a XXXI de 1997 dos Green Bay Packers, a XXXVI de 2002 dos New England Patriots e a XLVII de 2013 dos Baltimore Ravens. O Superdome resultou severamente afectado polo Furacán Katrina de 2005. Con todo, serviu como refuxio para miles de persoas para un dos peores eventos meteorolóxicos da historia dos Estados Unidos. Debido a iso, estadio sufriu unha remodelación e foi reinaugurado en 2006.

700px|miniatura|center|Panorámica do estadio.

 Super Bowl 

A seguinte é unha lista das edicións da Super Bowl disputadas no Superdome.
DataEdiciónEquipoPuntosEquipoPuntosAsistencia15 de xaneiro de 1978  XII  Dallas Cowboys  27  Denver Broncos  10  76.40025 de xaneiro de 1981  XV  Oakland Raiders  27  Philadelphia Eagles  10  76.13526 de xaneiro de 1986  XX  Chicago Bears  46  New England Patriots  10  73.81828 de xaneiro de 1990  XXIV  San Francisco 49ers  55  Denver Broncos  10  72.91926 de xaneiro de 1997  XXXI  New England Patriots  21  Green Bay Packers  35  72.3013 de febreiro de 2002  XXXVI  St. Louis Rams  17  New England Patriots  20  72.9223 de febreiro de 2013  XLVII  Baltimore Ravens  34  San Francisco 49ers  31  71.024

 Notas 

 Véxase tamén 
 Outros artigos 
 New Orleans Saints

Categoría:Estadios da NFL
Categoría:New Orleans Saints